text: Bombe-sagen: Ofret har følt sig truet 
  15 november 2010 kl. 11.28
  Den mand, der i to timer fra kl. 9.30 til 11.25 mandag var gidsel i sin egen bil på grund af en rørbombe, er den 38-årige butiksindehaver Niels Peter Kristensen, fra Vejle. Det skriver vaf.dk.
  Bombe-ofret ejer butikken Favorit i Nørrebrogade, der sælger gaveartikler. Niels Peter Kristensen bor ud for den opgang på Finlandsvej, hvor bilen holdt parkeret.Niels Peter Kristensen opsøgte i sidste uge Vejle Amts Folkeblad og fortalte, at han følte sig forfulgt og havde fået trusler på livet.
  
  Hovedet tildækket
  Det var en bombesprængningsekspert fra Skive Kaserne, der fik talt Niels Peter Kristensen ud af bilen. Han blev derefter kørt bort af politiet med hovedet tildækket.
  
  Beboere bekræftet 
  Vejle Amts Folkeblad har talt med flere beboere i området, der bekræfter, at manden i bilen var Niels Peter Kristensen. Politiet ønsker ikke at bekræfte den oplysning, men har behandlet sagen som om der var en skarp bombe i bilen
  